  Наталья Тетерина 2018-тӥ ар пумозь Удмуртиын чаклам 21 ясли пӧлысь 15-сэ пуктозы. Со сярысь ивортӥз элькунлэн тӧроез Александр Бречалов Росси азьмуртлэн Приволжск федерал округъя ужоскето муртэз Игорь Комаров улосвылэ вуылыкуз. Бадӟым программа, ми отчы пыриськиськом быдэсак. Со ясли группаос. <…> 21 пӧлысь 15 объект таяз арын пуктэмын луоз Александр Бречалов, Удмуртилэн тӧроезУлосвыллэн тӧроез пусйиз, соин валче 2019-тӥ арын ясли группаосын эшшо 2,1 сюрс инты кылдоз. Азьвыл ивортэмын вал, 3 аресысен нылпиослы дошкольной дышетонъя 21 ужъюртэз Удмуртиын 2018-тӥ но 2019-тӥ арын пуктозы шуыса. Ватсалом, элькунысь яслиосын инты тырмымтэез быдэсак 2021-тӥ арын быдтозы. Та ужпумъёслы матысь куинь ар ӵоже Удмуртилы федерал бюджетысь коньдон висъялозы, шуиз Россиысь Кун Думалэн депутатэз Андрей Исаев. Та ужпумъёслы 2019-тӥ арын Удмуртия 46 миллион манетлэсь ятыр басьтоз, 2020-тӥ арын – 595 миллион манет, 2021-тӥ арын – миллиард манетлэсь ятыр. Ми малпаськом, 2021-тӥ ар пумозь яслиосын инты тырмымтэен шугъяськонъёс бырозы Андрей Исаев, Россиысь Кун Думалэн депутатэзТодэ вайытом, ужпум Россиысь азьмуртлэн Владимир Путинлэн косэмезъя быдэстӥське: 2021-тӥ арлы 3 аресозь пиналъёслы нылпи садэ сюрыны луонлык 100 процентозь будыны кулэ. 2018-тӥ арын оштолэзе Александр Бречалов 2019-тӥ арын куать дошкольной ужъюрт пуктон сярысь вераз.  Тегъёс: Удмуртия пиналъёс Мерлык дӥськут лэсьтськон АлександрБречалов  